****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL pareiškėjo 2020 m. lapkričio 16 d. skundo**

2020 m. lapkričio 26 d. Nr. T2-266

Klaipėda

Išnagrinėjusi pareiškėjo 2020 m. lapkričio 16 d. skundą „Dėl peticijos. Dėl Klaipėdos miesto tvarkymo ir švaros taisyklių, patvirtintų 2017-07-27 Klaipėdos miesto savivaldybės tarybos sprendimu Nr. T2-185 „Dėl Klaipėdos miesto tvarkymo ir švaros taisyklių patvirtinimo“, 8.3 p. p. pripažinimo netekusiu galios. Dėl Klaipėdos miesto savivaldybė tarybos 2011-11-24 sprendimu Nr. T2-370 „Dėl Klaipėdos miesto savivaldybės komunalinių atliekų tvarkymo taisyklių patvirtinimo“ patvirtintų Klaipėdos miesto savivaldybės komunalinių atliekų tvarkymo taisyklių 60-61 p. pripažinimo netekusiu galios“, vadovaudamasi Lietuvos Respublikos peticijų įstatymo 10 straipsnio 1 dalies 3 punktu, 4 dalimi, Klaipėdos miesto savivaldybės peticijų komisijos nuostatų, patvirtintų Klaipėdos miesto savivaldybės tarybos 2004 m. lapkričio 25 d. sprendimu Nr. 1-406 „Dėl Klaipėdos miesto savivaldybės peticijų komisijos nuostatų patvirtinimo“, 31 punktu ir atsižvelgdama į Klaipėdos miesto savivaldybės peticijų komisijos 2020 m. spalio 29 d. sprendimą, 2020 m. lapkričio 23 d. protokolą, Klaipėdos miesto savivaldybės taryba nusprendžia:

Atsisakyti tenkinti pareiškėjo 2020 m. lapkričio 16 d. skundą „Dėl peticijos. Dėl Klaipėdos miesto tvarkymo ir švaros taisyklių, patvirtintų 2017-07-27 Klaipėdos miesto savivaldybės tarybos sprendimu Nr. T2-185 „Dėl Klaipėdos miesto tvarkymo ir švaros taisyklių patvirtinimo“, 8.3 p. p. pripažinimo netekusiu galios. Dėl Klaipėdos miesto savivaldybė tarybos 2011-11-24 sprendimu Nr. T2-370 „Dėl Klaipėdos miesto savivaldybės komunalinių atliekų tvarkymo taisyklių patvirtinimo“, kadangi pareiškėjo kreipimasis neatitinka Lietuvos Respublikos [peticijų įstatymo](https://www.infolex.lt/ta/116671) 3 straipsnio reikalavimų, t. y. nenustatyta keliamų klausimų svarba visuomenei ar savivaldybei bei kitų pripažinimo peticija pagrindų (Lietuvos Respublikos [peticijų įstatymo](https://www.infolex.lt/ta/116671) 9 straipsnio 3 dalies 1 punktas).

Šis sprendimas gali būti skundžiamas Regionų apygardos administraciniam teismui, skundą paduodant bet kuriuose šio teismo rūmuose, per vieną mėnesį nuo suinteresuotos šalies sužinojimo apie šį sprendimą dienos.

|  |  |
| --- | --- |
| Savivaldybės meras | Vytautas Grubliauskas |